
REPUBLIKA HRVATSKA
TRGOVAČKI SUD U ZADRU						

R E P U B L I K A   H R V A T S K A 

R J E Š E N J E

	TRGOVAČKI SUD U ZADRU (OIB: 39670464653), po sutkinji Ardeni Bajlo, u skraćenom stečajnom postupku nad dužnikom PRAMENKA j.d.o.o., Zadar, Ivana Rendića 3, OIB: 62649704236, postupajući po čl. 433. Stečajnog zakona (Narodne Novine broj 71/15), dana 06. srpnja 2016.,

r i j e š i o  j e

I. Obustavlja se skraćeni stečajni postupak nad dužnikom PRAMENKA j.d.o.o., Zadar, Ivana Rendića 3, OIB: 62649704236.

Obrazloženje

Postupajući po zahtjevu Financijske agencije, RC Split, Podružnica Zadar od 06. travnja 2016. oglasom ovog suda od 27. travnja 2016. pozvani su članovi uprave da dostave prokazni popis imovine i vjerovnici da u roku od 45 dana predlože otvaranje postupka. 
U propisanom roku Republika Hrvatska, Ministarstvo financija, Područni ured Dalmacija dostavila je prijedlog za otvaranje stečajnog postupka navodeći da ima tražbinu prema dužniku u iznosu od 515.993,62 kuna što dokazuje potvrdom o blokadi računa stečajnog dužnika i očevidnikom redoslijeda za plaćanje.
Kako dakle nisu ispunjene pretpostavke za otvaranje i zaključenje skraćenog stečajnog postupka propisane čl. 431. Stečajnog zakona jer je Republika Hrvatska, Ministarstvo financija podnijela prijedlog za otvaranje stečajnog postupka nad ovim dužnikom, pri čemu je učinila vjerojatnim postajanje svoje tražbine prema istom, to je skraćeni stečajni postupak valjalo obustaviti primjenom odredbe čl. 433. Stečajnog zakona. 
Po pravomoćnosti rješenja o obustavi odgovarajućom primjenom općih odredbi stečajnog postupaka ovog zakona donijet će se rješenje o pokretanju prethodnog postupka odnosno otvaranju stečajnog postupka. 
Stoga je odlučeno kao u izreci. 
      
U Zadru, 06. srpnja 2016.

Sutkinja:
Ardena Bajlo


UPUTA O PRAVNOM LIJEKU:  
Protiv ovog rješenja može se izjaviti žalba Visokom trgovačkom sudu Republike Hrvatske u roku od 8 dana od dana primitka otpravka, u tri primjerka, sve putem ovog suda. 





Dostaviti: 
· FINA – e-mailom
· stečajnom dužniku 
· predlagatelju po ŽDO
· e-oglasna ploča
· u spis.


